b'\n_START_ARTICLE_\nTrajnica\n_START_PARAGRAPH_\nTrajnica (tudi pollakantna rastlina ali perennes) je rastlina, ki raste in cveti ve\xc4\x8d let. _NEWLINE_Sposobnost, da vsako leto in ve\xc4\x8dkrat v \xc5\xbeivljenju cvetejo jim je omogo\xc4\x8deno zaradi tvorbe obnovitvenih popkov, s katerimi se vsako leto obnavljajo. Poleg tega imajo sposobnost shranjevanja hranilnih snovi preko zime, ki omogo\xc4\x8dajo spomladi zgodnji razvoj obnovitvenih popkov.\n_START_SECTION_\nZelnate trajnice\n_START_PARAGRAPH_\n\xc4\x8ce je rastlina zelnata, ob koncu vegetacijske dobe nadzemni deli odmrejo, podzemni del pa prezimi in iz njega spomladi po\xc5\xbeenejo novi poganjki. V ta namen so podzemni deli teh rastlin odebeljeni za shranjevanje hranilnih snovi (najve\xc4\x8dkrat kot \xc5\xa1krob) in tvorijo korenike, gomolje in podobne organe.'